b"\n_START_ARTICLE_\nHewlett-Packard Israel\n_START_SECTION_\nCooperaci\xc3\xb3 amb les FDI\n_START_PARAGRAPH_\nHP Israel ha subministrat serveis i tecnologia avan\xc3\xa7ada a les Forces de Defensa d'Israel, entre aquests serveis cal esmentar l'administraci\xc3\xb3 de la infraestructura inform\xc3\xa0tica de l'Armada Israeliana. HP Israel, ha subministrat el sistema Basel al Ministeri de Defensa d'Israel, i s'ha fet c\xc3\xa0rrec del seu desenvolupament, instal\xc2\xb7laci\xc3\xb3, i manteniment sobre el terreny. El sistema d'acc\xc3\xa9s i control Basel \xc3\xa9s un sistema de sensors biom\xc3\xa8trics, que ha estat dissenyat per controlar als ciutadans palestins, aquest sistema est\xc3\xa0 instal\xc2\xb7lat en els punts de control militars israelians, que es troben a la frontera amb la Franja de Gaza i en la Cisjord\xc3\xa0nia ocupada. Aquest sistema ha estat finan\xc3\xa7at pel  Govern Federal dels Estats Units, despr\xc3\xa9s de la signatura del memor\xc3\xa0ndum de la plantaci\xc3\xb3 Wye._NEWLINE_El 2011, el Ministeri de Defensa d'Israel va respondre a una pregunta que havia estat formulada per l'organitzaci\xc3\xb3 Who profits?, En relaci\xc3\xb3 al sistema Basel, confirmant que l'empresa filial HP Israel, va ser contractada pel ministeri de defensa israeli\xc3\xa0, per operar i mantenir en funcionament el sistema Basel. El Ministeri de Defensa d'Israel, va indicar que el sistema havia estat instal\xc2\xb7lat en els seg\xc3\xbcents punts de control que estaven ubicats al territori de la Cisjord\xc3\xa0nia ocupada: Jeric\xc3\xb3, Betlem, Jenin, Nabl\xc3\xbas, Tulkarem, Hebron, Abu Dis, Tarkumia, i a l'encreuament de la porta d'Efra\xc3\xafm._NEWLINE_En 2014, el ministeri de defensa israeli\xc3\xa0, va respondre a una pregunta sobre la llibertat d'informaci\xc3\xb3, la pregunta en q\xc3\xbcesti\xc3\xb3, va ser realitzada per l'organitzaci\xc3\xb3 Who Profits?, El ministeri va declarar als mitjans de comunicaci\xc3\xb3, que l'empresa HP Israel havia estat contractada per mantenir operatiu el sistema biom\xc3\xa8tric Basel, en els punts de control de la Cisjord\xc3\xa0nia ocupada i en la Franja de Gaza, almenys fins ben entrat l'any 2015."